
Եվրասիական տնտեսական միությունում ապրանքների էլեկտրոնային առեւտրի մասին

Փոխադարձ էլեկտրոնային առեւտրի զարգացման եւ իրականացման պայմաններն ապահովելու, ինչպես նաեւ փոխադարձ էլեկտրոնային առեւտրի մասնակիցների իրավունքները պաշտպանելու նպատակով.
1. Եվրասիական տնտեսական հանձնաժողովին՝ 2025 թվականի մարտի 1 ից ոչ ուշ Եվրասիական տնտեսական միության անդամ պետություններ (այսուհետ՝ անդամ պետություններ) ուղարկել «Եվրասիական տնտեսական միությունում ապրանքների էլեկտրոնային առեւտրի մասին» համաձայնագրի նախագիծը՝ ներպետական համաձայնեցման ընթացակարգն անցկացնելու համար։
Խնդրել անդամ պետությունների կառավարություններին՝ Եվրասիական տնտեսական հանձնաժողովի կոլեգիայի համապատասխան կարգադրությունն ընդունելու օրվանից 30 օրվա ընթացքում տեղեկացնել Եվրասիական տնտեսական հանձնաժողովին՝ սույն կետի 1-ին մասում նշված՝ Համաձայնագրի նախագծի ներպետական համաձայնեցման ընթացքի մասին։
2. Խնդրել անդամ պետությունների կառավարություններին՝ մինչեւ 2025 թվականի մարտի 1-ը Եվրասիական տնտեսական հանձնաժողովին տեղեկացնել ֆիզիկական անձանց կողմից իրացվող ապրանքների էլեկտրոնային առեւտրի իրականացման ժամանակ անուղղակի հարկերի գանձման կարգը սահմանելու մասով «Եվրասիական տնտեսական միության մասին» 2014 թվականի մայիսի 29-ի պայմանագրում փոփոխություններ կատարելու մասին» արձանագրության նախագծի ներպետական համաձայնեցման ընթացքի մասին։
Եվրասիական տնտեսական հանձնաժողովին՝ Եվրասիական միջկառավարական խորհրդի նիստին՝ 2025 թվականի III եռամսյակում տեղեկացնել սույն կետի 1-ին պարբերության կատարման արդյունքների մասին։

